אהרון חליוה

אהרון חליוה בטקס זיכרון לחללי חיל הרפואה בחיפה, 2016
אהרן חליוה (משמאל) ו[[אלעזר שטרן בטקס סיום קורס קצינים בבה"ד 1, יולי 2007]]
שגריר ארצות הברית בישראל, דייוויד פרידמן ואלי שרביט על סיפון ג'ורג' ה' ו' בוש (CVN-77), יולי 2017]]
אהרון חליוה בערב השקה לתוכנית "מקצוע לחיים", מרץ 2018
טקס החלפת ראש אגף המודיעין באוגוסט 2024: מימין ראש אמ"ן היוצא חליוה, הרמטכ"ל [[הרצי הלוי וראש אמ"ן הנכנס שלומי בינדר]]
אהרון חליוה (נולד ב-12 באוקטובר 1967) הוא קצין בצה"ל בדרגת אלוף, ששירת בתפקידו האחרון כראש אגף המודיעין. קודם לכן שימש ראש אגף המבצעים, ראש אגף הטכנולוגיה והלוגיסטיקה, ראש חטיבת המבצעים באמ"ץ, מפקד עוצבת האש, מפקד חטיבת הצנחנים ומפקד בה"ד 1. בהיותו ראש אמ"ן התרחשה מתקפת הפתע על ישראל, שבעקבותיה הודיע על בקשתו לסיים את תפקידו ולפרוש מצה"ל.

== ביוגרפיה ==
חליוה, בן להורים ילידי מקנס שבמרוקו, נולד וגדל בחיפה. למד בבית הספר "אליאנס" שבעיר מגוריו.

== שירות צבאי ==
התגייס לצה"ל בפברואר 1986, התנדב לצנחנים ושובץ בגדוד 202. עבר מסלול הכשרה כלוחם וקורס מ"כים חי"ר. לאחר הקורס שימש כמש"ק במחלקת הסיור של הפלוגה המסייעת בגדוד 202. באפריל 1988 סיים קורס קציני חי"ר ושב לגדוד 202, ומונה למפקד מחלקת המרגמות בפלוגה המסייעת. לאחר כחודש הוביל את המחלקה במבצע חוק וסדר. במהלך המבצע נהרגו מפקד הפלוגה שלו ואחד מחייליו. לאחר מכן מונה למפקד הפלוגה המסייעת בגדוד 202. במהלך התפקיד השתתף ב"מבצע ניב מדובר" נגד יעדי חזבאללה בקו שבין כפרא ליאטר, שמטרתו הייתה חיסול מחבלים והשמדת משגרי קטיושה. בהמשך שימש כמפקד פלוגה בבה"ד 1. לאחר מכן שירת כראש לשכת מפקד פיקוד הצפון, יצחק מרדכי. בהמשך מונה לסגן מפקד גדוד 202. במהלך התפקיד השתתף במספר היתקלויות; בדצמבר 1995, השתתף בהיתקלות עם מחבלים בנחל סלוקי, תקרית בה נהרג [https://www.izkor.gov.il/ארן-ערן%20צבאג/en_fb79adfc52e9ab8da5169b514549ad85 חייל מהפלוגה המסייעת] ונפצע קשה מפקד הגדוד, חגי מרדכי. בספטמבר 1996 השתתף בחילוץ כוח מיחידת אגוז שנקלע לקרב קשה עם פעילי חזבאללה בסוג'וד, במהלך מבצע חובק עולם. לאחר מכן שירת כקצין אג"ם של חטיבת הצנחנים. בסיום התפקיד השתחרר מצה"ל.

לאחר חצי שנה שב לשירות קבע, עלה לדרגת סא"ל ומונה למפקד גדוד 202, ושימש בתפקיד בין השנים 1999–2001. במהלך התפקיד הוביל את הגדוד בין היתר באירועי יום הנכבה בצומת איו"ש. בהמשך תפס הגדוד קו בגזרת הר דב. במהלך הקו הרגו לוחמי הגדוד שני מחבלים שניסו לבצע חדירה לשטח ישראל מן הכפר רג'ר. אחד האירועים הבולטים בתקופתו כמפקד הגדוד היה חטיפת חיילי צה"ל בהר דב, שאירעה בגזרה תחת אחריותו, הגם שהחיילים שנהרגו היו מגזרה סמוכה. בשנת 2001 מונה למפקד בא"ח צנחנים. במהלך התפקיד, נאום שנשא בפני חייליו קיבל פרסום לאחר שאמר לטירונים כי . בהמשך הוביל את המעבר לבסיס האימונים "בא"ח שפיפון", ויצא חוצץ נגד אלו שטענו שהתנאים הטובים בבא"ח יהפכו את הצנחנים לחיילים פחות טובים. בתפקיד זה שירת עד שנת 2003.

בשנת 2003 הועלה לדרגת אל"ם ומונה למפקד חטיבה 55. הוא שימש בתפקיד עד שנת 2005, ובמקביל היה חניך במכללה לביטחון לאומי במחזור ל"ב (2004–2005). בשנת 2005 מונה למפקד חטיבת אפרים. במהלך התפקיד הוביל את המאבק בטרור הפלסטיני בגזרת טול כרם וקלקיליה. עם הישגי החטיבה תחת פיקודו נמנה חיסול המבוקש לואי סעדי בידי כוח מיחידת דובדבן. את תפקידו סיים ב-14 במאי 2007. ביוני 2007 מונה למפקד בה"ד 1, ושימש בתפקיד עד יולי 2009. תקופתו התאפיינה בהרחבה ניכרת של בית הספר לאור הגידול במספר הצוערים. בסדרה תיעודית של רשת על קורס קציני יבשה, הוא זכה לחשיפה רבה. בסדרה הוא נראה כמי ששם דגש רב על פיתוח ביטחונו העצמי של הצוער, ומדגיש את ערך הדבקות במשימה והחתירה לניצחון, וכמי שמחדד את המשימה של הקצין בצה"ל ומתמצת אותו במשפט: . ב-20 באוגוסט 2009 מונה למפקד חטיבת הצנחנים. במהלך תפקידו הצהיר כי הוא מתנגד לקיומם של מסלולים מקוצרים בחטיבה, כגון ישיבות ההסדר, מח"ל ונח"ל, אותם הוא רואה כלא-ערכיים. הוא ציין כי נוהג שלא לקדם חיילים המשרתים במסלול מקוצר כיוון שזה לא כלכלי, עקב תקופת השירות הקצרה שלהם. את תפקידו סיים ב-14 באפריל 2011.

ב-18 במאי 2011 הועלה לדרגת תא"ל ומונה למפקד עוצבת האש. בתחילת שנת 2012 התייחס למחאת האוהלים בפורום סגור של קציני מילואים: "בגלל שהפגנתם בתל אביב, אין לצה"ל כסף לטילים". בתפקיד זה שירת עד 10 באוקטובר 2013. בשנת 2014 מונה לראש חטיבת המבצעים באמ"ץ, ושימש בתפקיד בין היתר במהלך מבצע שובו אחים ומבצע צוק איתן. את תפקידו מילא עד 19 ביוני 2016.

ב-28 במרץ 2016 הועלה לדרגת אלוף, וב-13 ביולי נכנס לתפקידו כראש אגף טכנולוגיה ולוגיסטיקה עד 2 במאי 2018.ב-21 במאי 2018 מונה לראש אגף המבצעים. בינואר 2021 הופיע בפני ועדת החוץ והביטחון לדיון בנושא גניבת כלי נשק מצה"ל, לאחר פריצות רבות לבסיסים. שימש בתפקיד במבצע שומר החומות. את תפקידו סיים ב-9 ביוני 2021.

=== ראש אמ"ן ===
ב-5 באוקטובר 2021 מונה לראש אגף המודיעין. בתפקידו העריך כי אסדת גז לבנונית תביא ליציבות בגזרה זו ולכן הקמתה היא אינטרס ישראלי. חליוה העריך שלישראל יש אינטרס ביטחוני לייצב את הרשות הפלסטינית, כדי להפחית את הטרור. בגזרת עזה, טען שמבצע שומר החומות ממאי 2021 יביא לשקט ל-5 שנים, בזכות תהליכי ייצוב הכלכלה ברצועה.

במרץ 2023 דווח כי אגף המודיעין בראשותו הזהיר את ממשלת ישראל שהמחלוקת בישראל סביב הרפורמה המשפטית נתפסת בעיני איראן וחזבאללה כנקודת חולשה היסטורית של ישראל.

ב-17 באוקטובר 2023, בעקבות מתקפת הפתע על ישראל, כתב באיגרת שהוציא לחייליו: "לא עמדנו במשימה החשובה ביותר שלנו, וכראש אמ"ן אני נושא באחריות המלאה לכישלון".

ב-22 באפריל 2024 הודיע לרמטכ"ל על בקשתו לסיים את תפקידו ולפרוש מצה"ל, לאחר השלמת התחקירים המבצעיים והעברת תהליך חפיפה למחליף שימונה, בעקבות אחריותו הפיקודית כראש אמ"ן באירועי 7 באוקטובר. במכתב שהעביר לרמטכ"ל קרא להקמת ועדת חקירה ממלכתית שתחקור את כלל הגורמים והנסיבות שהובילו לאירועים. הוא פרש מתפקידו ב-21 באוגוסט 2024.

== חיים אישיים ==
חליוה נשוי בשנית לוורד, ואב לחמישה, בהם שניים מנישואיו הקודמים לשירה מרגלית. מתגורר בצפון תל אביב. בעל תואר ראשון במדעי החברה מאוניברסיטת בר-אילן, ותואר שני במדעי החברה מאוניברסיטת חיפה.

גיסו הוא הרב עידו ארליך-ובר, אביהם של אנשי התקשורת אריה ארליך (עיתון משפחה) ושניאור ובר (עיתון מרכז-העניינים).

== לקריאה נוספת ==
* עמוס הראל, "תדע כל אם עברייה", כנרת זמורה-ביתן דביר, 2013

== קישורים חיצוניים ==

* 
* 
* 
* אמנון דירקטור, [https://web.archive.org/web/20101220015352/http://dover.idf.il/IDF/News_Channels/today/10/12/0202.htm היריד הצה"לי הגדול חנה בראשון לציון], במחנה, 2 בדצמבר 2010
* מיכל קליין ושי סקיף, [http://dover.idf.il/IDF/News_Channels/bamahana/08/26/2604.htm בדרך שלהם], במחנה, 3 ביולי 2008
* [http://www.fresh.co.il/dcforum/dcboard.cgi?az=show_thread&forum=Army&om=7282&omm=0 ריאיון עם אל"ם אהרון חליוה, מפקד בסיס האימונים החטיבתי (בא"ח) של חטיבת הצנחנים], כפי שהועלה באתר פרש, 4 בדצמבר 2003
* [http://www.israeldefense.co.il/?CategoryID=485&ArticleID=1844 בגלל שהשתתפתם בהפגנות, אין לצה"ל כסף לטילים], אתר "ישראל דיפנס", 11 בפברואר 2012
* יהושע בריינר, [http://www.fresh.co.il/vBulletin/showthread.php?t=450865#post3185025 מפקד בה"ד 1 לא פראייר של אף אחד], וואלה, 20 בדצמבר 2008, כפי שהועלה באתר פרש
* 
* 
* 
* פליקס פריש, [http://www.fresh.co.il/vBulletin/showpost.php?p=2496924&postcount=1 "יש צוערים שחושבים שגשר בנות-יעקב זו להקה"], מוסף לשבת של מעריב, 12 באוקטובר 2007, כפי שהועלה באתר פרש
* 
* אביחי בקר, [http://www.fresh.co.il/vBulletin/showpost.php?p=4568261&postcount=1 שגריר תל אביב בהר דב], הארץ, 8 בדצמבר 2000, כפי שהועלה באתר פרש
* 
* 
* 
* , ריאיון ל-ynet, 22 בפברואר 2021
* 
* 
* 
* 
* 

ממאמריו:
* [https://web.archive.org/web/20171231104106/http://maarachot.idf.il/PDF/FILES/8/112928.pdf מיעוט בתוך מיעוט], מערכות 437, 21 ביולי 2011, עמ' 34–39
* 
* 
* 
* 
* 

== הערות שוליים ==

קטגוריה:מפקדי גדודים בחטיבת הצנחנים
קטגוריה:מפקדי חטיבה 55
קטגוריה:מפקדי חטיבת אפרים
קטגוריה:מפקדי בית הספר לקצינים של צה"ל
קטגוריה:מפקדי חטיבת הצנחנים
קטגוריה:מפקדי עוצבת האש
קטגוריה:ראשי חטיבת המבצעים
קטגוריה:ראשי אט"ל
קטגוריה:ראשי אמ"ץ
קטגוריה:ראשי אמ"ן
קטגוריה:אלופי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:בוגרי המכללה לביטחון לאומי
קטגוריה:בוגרי בית הספר אליאנס (חיפה)
קטגוריה:בוגרי אוניברסיטת בר-אילן
קטגוריה:בוגרי אוניברסיטת חיפה
קטגוריה:משפחת מרגלית
קטגוריה:תל אביב-יפו: אישים
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1967